
Шығыс Қазақстан облысы әкімдігі отырысының хаттамасынан үзінді
№ 9

Өскемен қаласы                                                         2026 жылғы  29 қыркүйек

Төрағалық еткен:                                                    облыс әкімі Н.А. Сақтағанов
 
Қатысқандар: әкімдік мүшелері, облыстық мәслихат төрағасы, қалалар мен аудандар әкімдері, облыстық басқармалар басшылары, орталық мемлекеттік органдардың аумақтық бөлімшелерінің басшылары (тізім бойынша).

1. «2026-2027 жылдардағы жылыту маусымына дайындық барысы туралы» энергетика және тұрғын үй-коммуналдық шаруашылық басқармасының басшысы Сармурзин Наурызбай Қабиденұлы баяндама жасады. 
Қорытындысы бойынша облыс әкімі жылу көздері мен жылу желілеріндегі жөндеу жұмыстарының толық аяқталуын, тұрғындар үшін көмір дайындау жұмысын күшейтуді, облыстың жылу көздері бойынша алдағы жылыту маусымына дайындық паспорттарын алуды, тұтынушылардан дебиторлық берешекті, коммуналдық кәсіпорындардың көмір үшін кредиторлық берешектерін қайтару жұмыстарын күшейтуді тапсырды. 
2. «Егін жинау науқанының барысы туралы» ауыл шаруашылығы басқармасы басшысының міндетін атқарушы Мамиев Дамир Аркадийұлының ақпараты тыңдалды.
Облыс әкімі ақпаратты тыңдап, қыс мезгілі басталғанға дейін егін жинау науқанын толық әрі уақтылы аяқтауды, далалық жұмыстардың тиімділігін арттыру мақсатында ауыл шаруашылығы техникасын жаңарту мен техникалық жай-күйін бақылауды, ауыл шаруашылығы тауар өндірушілерінің өсімдік шаруашылығы өнімдерін өндіру бойынша есептілікті статистика органдарына уақытында әрі дұрыс ұсынуына тұрақты бақылауды тапсырды.
3. «Жолдарды қысқы күтіп ұстауға дайындау туралы» жолаушы көлігі және автомобиль жолдары басқармасы басшысының міндетін атқарушы Құмарова Айжан Дудубекқызының ақпараты тыңдалды. 
Облыс әкімі ақпаратты тыңдап, ағымдағы жылғы қысқы кезеңде барлық автомобиль жолдарында көлік құралдарының кедергісіз және қауіпсіз өтуін қамтамасыз етуді, республикалық, облыстық және аудандық маңызы бар автомобиль жолдарын қысқа дайындауды тапсырды. 

Облыс әкімі 		                                                                     Н. Сақтағанов








Орындаған: Г. Адыкенева 

